Komission tiedonanto – Otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 2037/2000 mukainen ilmoitus otsonikerrosta heikentävien valvottavien ja uusien aineiden tuojille Euroopan yhteisössä (ETA:n kannalta merkityksellinen teksti)



Virallinen lehti nro C 205 , 21/07/2001 s. 0007 - 0013



Otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 2037/2000(1) mukainen ilmoitus otsonikerrosta heikentävien valvottavien ja uusien aineiden tuojille Euroopan yhteisössä (2001/C 205/03) (ETA:n kannalta merkityksellinen teksti) I Tämä ilmoitus on osoitettu yrityksille, jotka aikovat tuoda seuraavia aineita Euroopan unioniin Euroopan yhteisön ulkopuolelta vuonna 2002: Ryhmä I: CFC-yhdisteet 11, 12, 113, 114 tai 115 Ryhmä II: muut täysin halogenoidut CFC-yhdisteet Ryhmä III: halonit 1211, 1301 tai 2402 Ryhmä IV: hiilitetrakloridi Ryhmä V: 1,1,1-trikloorietaani Ryhmä VI: metyylibromidi Ryhmä VII: bromifluorihiilivedyt Ryhmä VIII: kloorifluorihiilivedyt Uudet aineet: bromikloorimetaani II Asetuksen (EY) N:o 2037/2000 7 artiklassa säädetään määrällisten rajoitusten asettamisesta ja kiintiöiden jakamisesta tuottajille ja tuojille vuodeksi 2002 tämän ilmoituksen(2) liitteessä I mainittuihin ryhmiin I-VIII kuuluvien aineiden tuonnin osalta. Kiintiöitä jaetaan seuraaville aineille: a) Metyylibromidi, mukaan luettuna sen käyttö karanteenikäsittelyyn ja ennen kuljetusta tapahtuvaan käsittelyyn Montrealin pöytäkirjan osapuolten määrittelemällä tavalla; b) HCFC-yhdisteet; c) Välttämättömiin tai kriittisiin käyttötarkoituksiin tarkoitetut aineet, joiden käyttötarkoitus katsotaan välttämättömäksi Montrealin pöytäkirjan osapuolten päätöksessä IV/25 määriteltyjen ja komission mainitun asetuksen 18 artiklan mukaisesti vahvistamien perusteiden mukaisesti. Välttämättömistä käyttötarkoituksista on julkaistu erillinen ilmoitus. Yritysten, jotka haluavat tuoda valvottavia aineita välttämättömiin käyttötarkoituksiin, on pyydettävä siihen lupaa mainitun ilmoituksen liitteenä olevalla lomakkeella. d) Raaka-aineeksi tarkoitettu aine eli valvottava aine, jota muutetaan niin, että sen alkuperäinen koostumus muuttuu täysin; e) Prosessireagensseina käytetyt aineet eli valvottavat aineet, joita käytetään kemiallisina prosessireagensseina sellaisissa olemassa olevissa laitoksissa, joissa syntyy merkityksettömiä päästöjä; f) Hävitettäväksi tarkoitetut aineet eli valvottavat aineet, jotka on tarkoitus hävittää sellaista Montrealin pöytäkirjan osapuolten hyväksymää tekniikkaa käyttäen, jonka tuloksena koko ainemäärä tai merkittävä osa sitä muuttuu pysyvästi tai hajoaa. Määrä, jonka tuottajat ja tuojat voivat saattaa markkinoille ja/tai käyttää omaan lukuunsa Euroopan unionissa vuonna 2002, lasketaan mainitun asetuksen 4 artiklan 2 kohdan i alakohdan b alakohdan mukaisesti metyylibromidille, jota käytetään muuhun käyttötarkoitukseen kuin karanteenikäsittelyyn ja ennen kuljetusta tapahtuvaan käsittelyyn, ja 4 artiklan 3 kohdan i alakohdan c alakohdan mukaisesti HCFC-yhdisteille. Mainitun asetuksen 4 artiklan säännösten soveltamiseksi komissio jakaa 18 artiklassa säädettyä menettelyä noudattaen jokaiselle tuottajalle tai tuojalle kiintiön, joka on markkinoille saatettavien yhteismäärien rajoissa. III HCFC-yhdisteiden tuontia harjoittavat yritykset voivat olla: - joko tuojia, jotka haluavat saattaa HCFC-yhdisteitä Euroopan yhteisön markkinoille ja jotka eivät valmista HCFC-yhdisteitä, - tai Euroopan yhteisössä toimivia tuottajia, jotka tuovat oman tuotantonsa lisäksi omaan lukuunsa HCFC-yhdisteitä niiden saattamiseksi Euroopan yhteisön markkinoille. IV Kaikille valvottavien aineiden kuljetuserille vaaditaan tuontilupa, jota on haettava vuoden 2002 aikana. Mainitun asetuksen 6 artiklan mukaisesti yritykset voivat tuoda valvottuja aineita ainoastaan siinä tapauksessa, että niillä on komission myöntämä tuontilupa. Tuontimäärät vahvistetaan tuottajille ja tuojille niille vuodeksi 2002 vahvistettujen yksittäisten markkinoille saattamista koskevien kiintiöiden mukaisesti. V Mainitun asetuksen 22 artiklan mukaisesti asetuksen liitteessä II lueteltujen uusien aineiden (klooribromimetaanin) tuonti on kielletty, paitsi jos ne on tarkoitettu käytettäväksi raaka-aineena. VI Mainitun asetuksen soveltamiseksi aineiden määrät mitataan otsonikerrosta heikentävää ominaisvaikutusta ilmaisevalla kertoimella (ozone depleting potential, ODP) painotettuina määrinä(3). VII Komissio antaa tiedoksi yrityksille, jotka suunnittelevat kiintiön hakemista 1. tammikuuta 2002 ja 31. joulukuuta 2002 väliseksi ajaksi, että niiden on tehtävä liitteessä II oleva ilmoitus yhden kuukauden kuluessa tämän ilmoituksen julkaisemisesta - joko lähettämällä Europa-palvelimen sivulla http://europa.eu.int/comm/environment/ods/index.htm oleva lomake täytettynä (suositeltavampi vaihtoehto) - tai lähettämällä tämän ilmoituksen liitteessä II oleva lomake täytettynä. Postitse toimitettavat hakemukset lähetetään seuraavaan osoitteeseen: Mrs rie (Maria) Kegels European Commission Directorate-General Environment, Ozone layer protection Unit ENV.E.1 Rue de la Loi/Wetsraat 200 B - 1049 Bruxelles/Brussel. Hakemuksesta on lähetettävä kopio myös jäsenvaltion toimivaltaiselle viranomaiselle (ks. liite III). VIII Euroopan komissio käsittelee saamansa hakemukset ja vahvistaa kiintiöt jokaiselle tuojalle kuultuaan 18 artiklassa säädettyä hallintokomiteaa. Tiedot myönnetyistä kiintiöistä ovat saatavilla Europa-palvelimelta, ja hakijoille ilmoitetaan niistä postitse. Vuodeksi 2002 kiintiön saaneiden yritysten on haettava komissiolta tuontilupa kaikille valvottavien aineiden kuljetuserille tuontilupahakulomakkeella. Komissio myöntää tuontiluvan, mikäli se katsoo hakemuksen olevan sallitun kiintiön mukainen. Komissio pidättää oikeuden olla myöntämättä tuontilupaa, jos tuotavat aineet eivät ole kuvauksen mukaisia, jos niitä ei mahdollisesti käytetä sallittuihin käyttötarkoituksiin tai jos niitä ei voida tuoda asetuksen (EY) N:o 2037/2000 säännösten mukaisesti. IX Talteen otettujen ja regeneroitujen aineiden tuojien on niin ikään toimitettava aineen alkuperää, käyttötarkoitusta ja käsittelymenetelmää koskevat lisätiedot jokaisen lupahakemuksen yhteydessä. Ainetta koskeva analyysitodistus voidaan myös vaatia. X On huomattava, että muista kuin pöytäkirjan osapuolena olevista valtioista tuotujen valvottavien aineiden luovuttaminen vapaaseen liikkeeseen yhteisössä tai niiden sisäinen jalostus on kielletty asetuksen (EY) N:o 2037/2000 8 artiklan mukaisesti. Lisätietoja voi pyytää kirjallisesti yllä mainitusta osoitteesta, faksitse ((32-2) 299 87 64) tai sähköpostitse osoitteesta maria.kegels@cec.eu.int. (1) EYVL L 244, 29.9.2000, s. 1. Asetus sellaisena kuin se on muutettuna asetuksella (EY) N:o 2038/2000 (EYVL L 244, 29.9.2000, s. 25) ja asetuksella (EY) N:o 2039/2000 (EYVL L 244, 29.9.2000, s. 26). (2) Tämä ilmoitus ei koske valvottuja aineita tai seoksia, jotka tuodaan muunlaisessa valmistetussa tuotteessa kuin aineen kuljetukseen tai varastointiin käytetyssä säiliössä. (3) Seosten osalta ODP-painotettuun määrään olisi sisällytettävä ainoastaan valvotun aineen määrä seoksessa. 1,1,1-trikloorietaani saatetaan aina markkinoille stabilointiaineiden kanssa. Tuojien olisi selvitettävä toimittajiltaan stabilointiaineen prosenttiosuus, joka vähennetään ennen ODP-painotetun tonnimäärän laskemista. LIITE I VALVOTTAVAT AINEET >TAULUKON PAIKKA> UUDET AINEET BROMIKLOORIMETAANI LIITE II >PIC FILE= "C_2001205FI.001102.TIF"> >PIC FILE= "C_2001205FI.001201.TIF"> ALLEGATO III/ANEXO III/ANEXO III/ANNEX III/ANNEXE III/ANHANG III/BIJLAGE III/BILAG III/BILAGA III/LIITE III/ΠΑΡΑΡΤΗΜΑ III ÖSTERREICH Paul Krajnik Ministry of the Environment Chemical Department Stubenbastei 5 A - 1010 Wien BELGIQUE/BELGIË M./De heer Roland Marijnissen Ministère de la santé publique et de l'environnement/Ministerie van Volksgezondheid en Leefmilieu Département de l'environnement Boulevard Pacheco/Pachecolaan 19 - boîte/bus 7 B - 1010 Bruxelles/Brussel DANMARK Mikkel Aaman Sørensen Miljøstyrelsen (EPA) Strandgade 29 DK - 1401 København K SUOMI/FINLAND Eliisa Irpola Finnish Environment Institute Kesäkatu 6 FIN - 00121 Helsinki FRANCE Madame Laurence Musset Ministère de l'environnement DRPR/BSPC 20, avenue de Ségur F - 75302 Paris 07 SP DEUTSCHLAND Heinrich W. Kraus Federal Ministry for the Environment Dept. JG 115 Bernkasteler Straße D - 53175 Bonn ΕΛΛΑΔΑ Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 115 23 Athens IRELAND Ms Nuala McLoughlin Inspector (Environment) Dept. of Environment and Local Government Custom House Dublin 1 Ireland ITALIA Mrs Giuliana Gasparrini Ministry of Environment Atmospheric Pollution Department Via Ferratella in Laterano 33 I - 00184 Roma LUXEMBOURG M. Theo Weber Administration de l'environnement 1, rue Bender L - 1229 Luxembourg PORTUGAL Dra. Cristina Vaz Nunes Ministério do Ambiente Rua da Murgueira-Zambujal P - 2721-865 Amadora ESPAÑA Ángel Rascón Ministerio de Medio Ambiente D.G. de Calidad y Evaluación Ambiental Pza. San Juan de la Cruz s/n 4a planta - Despacho 4.60 E - 28071 Madrid SVERIGE Maria Ujfalusi Swedish Environmental Protection Agency Naturvårdsverket Blekholmsterrassen 36 S - 106 48 Stockholm NEDERLAND Mevrouw ir. E.G. de Jeu Ministerie van Volkshuisvesting, Ruimtelijke Ordening en Milieubeheer Postbus 30945 2500 GX Den Haag Nederland UNITED KINGDOM Mrs Maria Nolan Department of Environment, Transport and the Regions Global Atmosphere Division 3rd floor - zone 3/C2 Ashdown House 123 Victoria Street London SW1E 6DE United Kingdom